Haslev Fuglevenner, Alt om fugle, Pasningsvejledninger, Papegøjer og Parakitter, Lesson Spurvepapegøje\nDu er her : Alt om fugle / Pasningsvejledninger / Papegøjer og Parakitter / Lesson Spurvepapegøje\nPasningsvejledning for: Spurvepapegøjer\n1. Dyreart: Forpus coelestis Lesson Spurvepapegøje\n2. Fuldvoksen: Størrelse Længde 12-13 cm\n3. Forventet levealder: Spurvepapegøjer vil normalt opnå en alder af 6  9 år\n4. Anbefalet størrelse og indretning af anlæg: eller bur Et bur skal være af en sådan størrelse at spurvepapegøjen kan flyve i buret. Derfor anbefales et bur på mindst 100 cm. Lang, 50 cm. bredt og 50 cm, højt. Og helst et bur der er lukket på alle sider på nær fronten, et kassebur for ikke at stresse fuglene. Buret indrettes med siddepinde i begge ender, gerne af naturtræ, som fuglene elsker at gnave i. Buret må ikke anbringes på gulvet, men stilles på et bord eller i en reol, således at det ikke udsættes for træk eller direkte sollys. Vand og foderskåle anbringes således at fuglene ikke klatter i dem fra deres siddepinde. Bedst er det at der i bunder af buret er en udtræksskuffe, hvori bundlaget, der kan bestå af avispapir elle spåner nemt kan udskiftes. Spurvepapegøjer holdes bedst parvis.\n5. Særlige pasningsbehov: herunder særlige krav til temperaturforhold Spurvepapegøjer bader ikke meget, men holder af at få et dusch af en blomsterforstøver Spurvepapegøjer kan overvintres ved ca. 8  10 grader celcius, men er først rigtig aktive ved en temperatur omkring 20 grader celcius\n6. Stimulering og behov for motion: Som beskæftigelse, bør man jævnlig give spurvepapegøjerne friske grene af træer eller buske, især pil, hassel, æble og pære er velegnet. Brug aldrig sprøjtede grene da de kan være giftige. Spurvepapegøjer kan ved målrettet træning blive meget tamme. Holdes de i bur bør de daglig tages ud af buret, så de kan få nogle længere flyveture, For at træne deres muskulatur og kondition.\n7. Fodring: Som basisfoder anvendes en færdig frøblanding til parakitter, helst uden solsik- Kekerner, da de er meget fedende. Er der kun behov for at købe frø i mindre portioner, undlad da at købe det der er færdigpakket i plastposer, da der i disse poser let opstår mider og skimmel hvilket er sundhedsfarlig, for fugle i almindelighed. Spurvepapegøjer vil gerne have frisk grønt, så varier det efter årstidens frugt og grønt fra naturen, pas på at der ikke er sprøjtet med gift. Spurvepapegøjer skal have frisk drikkevand hver dag, ligesom de skal have adgang til kalk og mineraler, i form af knuste østersskaller også kaldet grit.\n8. Sociale behov: Spurvepapegøjer lever i naturen Sydamerika parvis eller i mindre flokke, og har derfor stort behov for, at være sammen med artsfæller. Derfor bør den ikke holdes alene, men altid mindst parvis.\n9. Formering: yngelpleje og eventuel neutralisation Et tilbagevendende problem ved opdræt af spurvepapegøjer, er den forholdsvise ringe forskel i farverne arterne og især hunnerne, imellem. Spurvepapegøjer vil normalt yngle i kassebur på 100 cm. i længden Foretrukne er Redekasser med et bundmål på 12 x 22 cm. med en skillevæg i således at redekam- meret bliver 12 x 12 cm, således at redekammeret bliver mørklagt. Spurvepapegøjer der har ynglet i kassebur, har godt af at blive lukket ud i en voliere, når vejret tillader det. Vil man yngle med sine spurvepapegøjer er tørt frø ikke nok, man må da give fuglene et mere proteinrigt foder, så som spiret solsikkekerner. Spurvepapegøjer lægger mellem 4 og 6 æg der er dog set op til 9 æg i en rede, der læges et æg hver anden dag, og hunnen begynder at ruge efter det 3-4 æg er lagt, ruge- tider er ca.18 dage, og ungerne forlader reden efter ca. 30 dage. Medens hunnen ruger, bør man ikke fodre for kraftig. Når ungerne er klækket fodres der i starten normalt, men nu igen med spiret frø og opmadningsfoder. Ca. 14 dage efter ungerne har forladt reden begynder de så småt at spise selv, og er efter 4 uger helt selvstændige, hvorefter de bør fjernes fra forældrene.\n10. Typiske tegn på sygdom: og nedsat trivsel Fugle er gode til at skjule deres sygdom. Derfor skal man være opmærksom på de mindste tegn på at fugle ikke trives, således at behandling kan sættes ind i tide. Den raske fugl er livlig og bevæger sig hyppig i løbet af dagen ved at flyve og klatre. Fjerdragten er stram, ren og glat. Næb og føder rene og tørre og øjnene klare og agt pågivende. Den syge fugle kan vise sine symptomer på mange måder. De mest almindelige tegn På sygdom er følgende: - Nedsat ædelyst, fuglen sidder ved foderet uden at æde. - Fuglen puster sig op, ser træt ud og sætter hovedet under vingen, også om dagen - Øjnene holdes halvt lukkede, tungt stødende åndedræt og ofte hvilende på begge ben. - tynd ildelugtende afføring. Når sygdomstegnene tydeligt kan ses på fuglen haster det med at få den under kyndig behandling, da den på det tidspunkt allerede er meget syg.\nUdseende: Han: Overvejende grøn med en klarere grøn maske. Hannen har en blå streg bag øjet, der strækker sig om i nakken hvor den toner ud. Små og delvis store vingedækfjer og små undervingedækfjer er blå. Overgumpen coboltblå. Halefjer grønne med smaragd- grønt skær tæt på overgumpen. Undersiden mere gullig. Iris: brunt til sort. Næb, ben og negle kødfarvede. Hun: Som hannen men med en mere generel grøn farve over hele kroppen. Alle hannens blå tegninger mangler.\nUdbredelse: Nord-vestlige Peru og Vestlige Equador. Underarter: F. c. lucida, glemt og genopdaget i 90´erne. (Pathe 1937)\nLovgivning og dokumentation: Spurvepapegøjer er ikke omfattet af særlige fredningsbestemmelsen i Danmark\nSlutblok: Denne pasningsvejledning er for hold af fugle som familie-eller hobbydyr. Disse fugle kan eventuelt holdes forsvarlig på anden måde end beskrevet i denne pasningsvejled- ning. Denne pasningsvejledning er lavet af Bent M. Sørensen for Landsorganisationen Danske Fugleforeninger (ldf-net.dk) med støtte fra Dyreveldfærdspuljen, 2014.


Påskefrokost på Hormonkuren – lisaplustwo.dk\nPåskefrokost på Hormonkuren\nPosted on 29. marts 2018 30. marts 2018 by Jensen Lisa\nIdag holdt Thomas og jeg påskefrokost herhjemme. Det var min søster Tine, hendes kæreste Jørgen, min niece Sofie, min nevø Christian, mine døtre Ida og Julie, Julie’s kæreste Ricki (som desuden havde fødselsdag) og hans mor Karina.\nDet var en nøje planlagt påskefrokost, da jeg var meget indstillet på at kosten fulgte mine guides i Hormonkuren.\nPåskelammekølle med hvidløg og rosmarin\nLækker opbagt sauce fra lammekølle med fløde (NO-GO for mig)\nØlbraiseret svinekæber (Indeholder lidt gluten fra øllet)\nIndkogt glace af væsken fra svinekæberne\nGrovmosede kartofler og søde kartofler\nBlomkålstabouleh med figner, abrikoser, springløg, sesam, solsikkekerner og mandler samt en god olie\nHalvspist ølbraiseret svinekæber med glace, grovmosede kartofler og blomkålstabouleh. (Jeg må blive bedre til at huske at tage billeder inden jeg spiser).\nTil dessert fik vi en forsøgskage som jeg brugte mine fine foodprocessor til at lave.\nRaw kokos-lime-tærte med pistacie & figen fra Fabelagtige fristelser\n100 g cashewnødder (brugte mandler)\n1-2 spsk. honning (brugte stevia)\nUdblød mandlerne til fyldet i en skål koldt vand i 6-12 timer. Du kan også hælde kogende vand over dem og lade nødderne stå i 2 timer.\nBlend udblødte mandler, kokosmælk, vanilje, limeskal og -saft sammen i 2-5 minutter i en foodprocessor, indtil du har en helt glat creme. Tilsæt stevia, og blend igen. Smag fyldet til, så det er tilpas sødt, og hæld det dernæst over tærtebunden.\nStil tærten i køleskabet i mindst 6 timer inden servering. Jeg pyntede kagen med tørredehyldeblomst, tørrede figner og irske hindbær.\nKagen smagte fint, men tror jeg vil bruge meget mere lime næste gang og evt hindbær eller andre bær, i fyldet også for at få mere smag, da den var lidt for mild i smagen. Men øvelse gør mester.\nIda og kusine Sofie, kusinehygge\nIda, Julie og fætter Christian, tossede unger 🙂\nMin nye foodprocessor →\n← Så er modul 3 afsluttet :)


Nr. 233: Partikelprojektet 2014-2016\nYou are here: DCE - Danish Centre for Environment and Energy Publications Scientific reports Nr. 201-250 Nr. 233: Partikelprojektet 2014-2016\nPartikelprojektet 2014-2016 omhandler dataanalyse af koncentrationen af luftbårne partikler mindre end 2,5 μm (PM2.5) samt mindre end 10 μm (PM10) på vores landlige målestation nord for Roskilde (RISØ) samt gadestationen (HCAB) i Købehavn målt med teknikken TEOM. Endvidere analyseres størrelsesfordelingen af partikler, antallet af partikeler samt sod målt som elementært kulstof (EC) på RISØ, HCØ, HCAB samt målestationen HVID i forstaden Hvidovre. Herudover indgår brænderøgspartikler som særligt tema, hvor koncentrationen af primære brænderøgspartikler (PBBA) er beregnet i perioden 2014-2016 på baggrund af EC.\nDet seneste Partikelprojektrapport omhandlende perioden 2011-2013, mens det nuværende dækker perioden 2014-2016. Imellem disse to perioder er PM2,5 målt med TEOM på RISØ blot aftaget fra 8,4 μg/m3 til 8,2 μg/m3. På HCAB er der derimod konstateret et fald fra 12,9 μg/m3 til 11,9 μg/m3 over samme periode. PM10 på HCØ steg fra 12,9 to 13,5 μg/m3 målt med TEOM, mens der på HCAB blev observeret et mindre fald fra 30,0 μg/m3 til 29,6 μg/m3. PM10 er aftaget i koncentration siden 2001, hvor det første Partikelprojekt blev påbegyndt. Faldet i PM10 er dog mest tydeligt på HCAB. Alle målestationer har vist faldende PM2,5, hvilket afspejler den generelle udvikling i Europa samt vigtigheden af langtransporteret luftforurening.\nRegionale og langtransporterede partikler antages ligeledes at bidrage i overvejende grad til antallet af partikler og mest tydeligt på den landlige målestation RISØ, hvor afstanden til lokale kilder er stor. Samme partikler vil bidrage væsentligt på målestationerne HVID, HCØ samt HCAB. Dog er den relative betydning af langtransporterede partikler begrænset på HCAB på grund af det store bidrag fra trafikken i gaden. Partiklerne på RISØ, HVID og HCØ udviser næsten samme størrelsesfordeling med flest partikler i området 40-60 nanometer (nm). På HCAB derimod, ses også partikler omkring 20 nm, der stammer fra den lokale trafik. I perioden fra det første Partikelprojekt til 2016 har antallet af partikler været konstant aftagende, mest tydeligt for HCAB, men målbart for alle stationer. Således ses et fald i perioden for de mindste partikler (6-40 nm) fra 20.320 cm-3 – 7.820 cm-3 på HCAB samt et tilsvarende fald på HCØ fra 4.220 cm-3 til 1.660 cm-3 svarende til at de nuværende koncentrationer udgør hhv. 38% og 39%.\nMonitorering af EC i bybaggrund og forstadskommunen Hvidovre påbegyndtes i hhv. september 2014 og oktober 2015. EC udgjorde 0,22 μg/m3 på RISØ mod 0,37 μg/m3 på HCØ i 2015. I 2016 blev der målt 0,26 μg/m3 på RISØ, 0,33 μg/m3 på HCØ og 0,44 μg/m3 på HVID. Forøgelsen i bybaggrund udgjorde således gennemsnitligt 0,11 μg/m3 baseret på toårsperioden 2015-2016 svarende til en bybaggrund på 0,33 μg/m3. Forøgelsen var større på hverdage (0,12 μg/m3) end weekender (0,08 μg/m3), hvilket afspejler trafikkens bidrag til EC. Hvor trafikbidraget antages at være konstant over året, forholder det sig anderledes med brændeovne og anden afbrænding af biomasse. Et gentagent årligt mønster blev observeret med høje EC-koncentrationer om vinteren og lave koncentrationer om sommeren, hvilket formodes hovedsageligt at kunne tilskrives brændeovne. Dog var der ingen tydelig korrelation med temperatur eller graddage for dette foreløbige datasæt.\nFor at komme årstidsvariationen af EC nærmere blev flere af de kemiske stoffer, som måles i overvågningsprogrammet NOVANA, testet som markører for PBBA (Primary Biomass Burning Aerosols). EC blev fundet anvendelig efter fratrækning af trafikbidraget og multiplikation med en faktor, der beskriver forholdet mellem PBBA og EC. Trafikbidraget blev således fundet til 0,12 μg/m3 for RISØ, og dette resultat blev valideret ved brug af to uafhængige metoder. Ved hjælp af denne teknik kunne daglige koncentrationer af PBBA beregnes for RISØ og HCØ (2014-2016) samt HVID (2016). Metoden blev valideret overfor PBBA bestemt ved en etableret og veldokumenteret markør i form af levoglucosan på RISØ (R2 = 0,67) og HCØ (R2 = 0,68). Følsomheden blev valideret ved at modellere oprindelsesstedet af luftmasser, som bidrog med PBBA højere end 3 μg/m3 i udvalgte perioder. Dette viste en overvægt med oprindelse i det nordlige og østlige Europa samt de Baltiske lande, hvilket kan give falsk høje PBBA-koncentrationer forårsaget af langtransporteret EC fra disse egne. Ligeledes kan skovbrænde bidrage til PBBA i sommermånederne på den nordlige halvkugle. I perioden 2014-2016 var PBBA i bybaggrund (1,1μg/m3) højere end RISØ (0,9 μg/m3) svarende til, at PBBA tegner sig for 48% af EC på HCØ mod 54% af EC på RISØ. Dette kan betyde, at bybefolkningen eksponeres for en 23% højere koncentrationer af primære brænderøgspartikler sammenlignet med folk i landlige miljøer. Her refererer ”primære” partikler til den andel af brænderøgspartiklerne, som direkte udledes som partikler, i modsætningen til sekundære partikler, der udledes som flygtige stoffer eller gasser og først senere omdannes til partikler i atmosfæren. Sidstnævnte gruppe bestemmes ikke i dette projekt. I 2016 udgjorde PBBA således 0,83 μg/m3 på RISØ, 0,93 μg/m3 på HCØ mod 1,68 μg/m3 på HVID. Heraf kan befolkningen i forstæderne eksponeres for dobbelt så høje brænderøgskoncentrationer som folk i landlige miljøer. De absolutte brænderøgskoncentrationer svarer dog til, hvad der tidligere er målt i danske undersøgelser (0,5-2 μg/m3).\nMetoden har muliggjort beregning af døgnmidlede PBBA-koncentrationer tilbage til 2010 for RISØ, efteråret 2014 for HCØ og efteråret 2015 for HVID, hvor EC-måledata er tilgængelig. Metoden har givet indsigt i sæson- og dag til dag-variation, men også at PBBA forekommer udenfor fyringssæsonen i foråret og efteråret, inklusive om sommeren. I Partikelprojektet er endvidere benyttet en metode til online-måling af bl.a. brænderøgspartikler. Skønt mere tidskrævende muliggjorde anvendelsen af aerosolmassespektrometri(AMS) måling af brænderøgspartikler med 20 min tidsopløsning. AMS viste over en kortere tidsserie forbigående høje koncentrationer af PBBA på alle ugedage og tidspunkter. Dette kan bruges i fremtidige projekter til evaluering bl.a. sundhedsaspekter af brænderøg.\n118517 / i31


Mika Hakkinen støtter Michael Schumacher – Teleselskaber\nMika Hakkinen støtter Michael Schumacher\nDen tidligere dobbelte formel 1 verdensmester fra 1998 og 1999 Mika Hakkinen har meldt sig under fanerne og vil støtte og hjælpe sin gamle formel 1 kollega Michael Schumacher. Michael Schumacher kom som sagt slemt til skade efter en skiulykke i December måned 2013 hvor han stod på ski, sammen med sin søn Mick.\nSchumacher var kørt off pist, hvorefter han er faldet og slået hovedet slemt ind i flere store sten, hvilket smadret hans styrthjelm fuldstændig og efterlod Michael med en slem hjerneskade der har gjort han lå i koma i næsten et år før han til sidst blev taget ud af den. Michaels tilstand var i flere måneder yderst kritisk og han var meget tæt på at dø, derfor blev han lagt i kunstigt koma fordi trykket i hans hjerne var meget stort.\nSiden ulykken har man ikke hørt meget fra schumacher-lejren og vi håber da at intet nyt er godt nyt, men Michael Schumachers tilstand skulle eftersigende være stabil og han skulle være igang med et større genoptræningsforløb, men ingen ved hvordan det står til andet end hans nærmeste og hans private hold af læger, sygeplejersker, ergo og fysioterapeuter. Ingen ved reelt om Schumacher kan tale, gå eller stå.\nMed alt dette melder hans gode ven og tidligere formel 1 konkurrent sig på banen og tilbyder sin opbakning til sin gode tyske ven. Hakkinen har eftersigende sendt et brev til Schumacher, hvor i der står\n“Din ulykke er blot en ny udfordring. Du er nødt til at kæmpe HÅRDT for at komme tilbage, fuldstændig som du gjorde på formel 1 banen hvor vi konkurrerede benhårdt om at være den bedste.”\n“Som du ved, havde jeg selv en meget slem ulykke tilbage i 90´erne, men jeg overlevede med hjælp fra min familie og venner, samt professionel hjælp, som alle støttede, behandlede og hjalp mig igennem denne svære tid jeg var midt i, jeg svævede mellem liv og død, men genvandt min førlighed og kom stærkt tilbage. Jeg kender dig Michael, og er der noget du kan, så er det at kæmpe og komme tilbage endnu stærkere, og det er jeg slet ikke i tvivl om at du gør.”\n“Prøv ikke at slå tiden, som du gjorde tidligere, da du ikke behøver at sætte bedste tid i denne kamp! Du har alt den tid du skal bruge for at komme tilbage.”\nTa det roligt min ven\nMichael Schumacher, Mika Hakkinen\nHamilton vil køre Nascar\nFormel 1 – Ny spænding om Formel 1 verdensmesterskabet?


Barcelona Card - få mest ud af din Barcelona tur | Danish\n← Gratis adgang til museer i Barcelona lørdag 24 september\nBarcelona Card - få mest ud af din Barcelona tur\nby Marina - Marketing Team Sendt den September 26, 2011 af Marina - Marketing Team\nUanset om du kommer til Barcelona på en kort weekend eller for et par uger i solen, Barcelona Card er et meget nyttigt værktøj til at have på din rejse. Det er hovedsageligt en rabat kort, som giver dig mulighed for fuldt ud at udforske Barcelona uden at bruge en mindre formue.\nHvad betyder det omfatter?\nKortet indeholder rabat på en lang række turistaktiviteter fra museer til forlystelsesparker, så hvis du planlægger at se en masse, gøre en masse og spise en masse på din ferie, købe Barcelona Card er en god måde at spare penge generelt, især hvis du rejser i en gruppe eller som en familie. Kortet giver dig penge off entré til 15 museer (herunder science museum CosmoCaixa som har sin egen planetarium) og over 25 gallerier såsom Gaudis berømte La Pedrera og Casa Battló. Kortet giver også rabat på øverste restauranter i Barcelona såsom Restaurante Nervión, på Via Laietana, hvor du kan få en ægte smag af Spanien med en smuk måltid og flamenco show.\nHvis du rejser med børn, Barcelona Card giver dig rabat entré til fritids- og underholdningsaktiviteter såsom Tibidabo forlystelsespark, Barcelona Zoo og Akvarium ved Port Vell. Og da Barcelona Card giver dig gratis ubegrænset adgang til offentlig transport, kan du nemt besøge så mange steder som du ønsker, på steder over hele byen. For en komplet liste over præcis, hvad kortet dækker klik her .\nHvordan bu y Barcelona Card?\nBarcelona Card kan købes online og plukket fra en på forhånd fastsat turistinformation punkt i centrum af Barcelona. Der er et par hjemmesider, der tilbyder tilbagediskonterede priser, når de køber online, så kan det være en god idé at shoppe rundt efter de bedste tilbud ved at skrive Barcelona-kort i din søgemaskine. Prisen på kortet varierer afhængigt af, hvor mange dage i træk, du planlægger at bruge det. Barcelona Cards er gældende mellem 2 og 5 dage i træk, der spænder fra 22 euro til 40 euro. De nedsatte priser og gebyrer på Barcelonas mange attraktioner vil gælde for så mange dage, som du vælger at aktivere kortet.\nOptimering af din rejse til Barcelona\nBarcelona Card giver dig en stor mulighed for at udforske denne fantastiske by og få mest ud af din rejse til Barcelona. Ophold i en Sagrada Familia lejlighed i Barcelona og besøge Gaudis fantastiske katedral ved hjælp af 9% rabat på entré med din Barcelona Card.\nLeje en af de mange lejligheder i Barcelona er en god mulighed for dem, der ønsker at føle sig hjemme på deres ferie, og du kan finde mange lejligheder bekvemt placeret i gåafstand til den nærmeste Barcelona Card attraktion.\nDette indlæg blev udgivet i Aktiviteter , Steder og mærkede barcelona akvarium , Barcelona Card , barcelona rabatter , Gaudi , Museum , Sagrada Familia . Bogmærke den permalink .\nSommer i Barcelona 2013: Aktiviteter, Events og lejligheder\nPark Güell - En farverig Paradise i Barcelona!


Så til lands | Information\nEfteråret står for døren  også for de kongelige. Og kigger man sine udklip fra sommerperioden igennem, har det ikke skortet på landlige begivenheder for vore royale venner, selv om det er flere måneder siden, at de stak til søs med kongeskibet Dannebrog.\nDet er vel kun 14 dage siden, at den 1.238 tons tunge, dobbeltskruede motoryacht fra 1931 lagde til ud for Svendborg, hvorved Dronning Margrethe, 63, og Prins Henrik, 69, blandt andet kunne komme på virksomhedsbesøg, gæste et plejehjem ved navn Frøavlen og bese en udstoppet buk på Zoologisk Museum, som prinsen selv har nedlagt og foræret museet.\nSå sent som lørdag åbnede hendes kongelige højheds første rigtige udstilling af egne malerier på Brandts Klædefabrik i Odense. Det havde været en stor dag for hende, for hun udstillede sammen med sin mor Dronning Ingrids farfars bror, prins Eugen (1865-1947), der også var kunstner. Blandt de 300 gæster var Dronning Ingrids bror, greve Carl Johan Bernadotte og dennes hustru, Gunilla.\nDronning Margrethe kunne i øvrigt godt mærke forskel på rygklapperi og folk, der er ærlige, udtalte hun til Ekstra Bladet:\n»Det er jo lidt på samme måde som f.eks. en fysisk handicappet kunstner\nhan vil også gerne bedømmes på sin kunst og ikke på grund af sit fysiske handicap,« citerede avisen hende for at sige.\nI går foretog Dronning Margrethe så sin rituelle ilandstigning ved Toldboden i København efter årets sommertogt; nu skulle resten af apanagen fyres af til lands, og skibet skulle forlægges til Flådestation Frederikshavn for afrigning og kommandostrygning.\nOmkring 100 borgere var mødt frem  heraf cirka halvdelen med skattepligtig bopæl i Danmark. Man havde vanen tro givet den på alle tangenterne med hængende blomsterkasser i årstidens farver  det måtte være Bering  og et par teknikere fra udlejningsfirmaet I.A. Stauning ApS havde omhyggeligt skruet den sædvanlige, todelte røde løber ned i brostenene foran trappen.\nDer var let og lystig snak bag snorene, folket var åbenlyst fornøjet, og henne mellem de to pavilloner varmede solen lakken på Krone 2, majestætens Rolls Royce. Det lykkedes ikke at opstøve en samtale mellem ægte royalister, der forsætligt var kommet langvejs fra for at tage del i seancen med højtidelige miner. De fleste var blot kommet spadserende langs havblikket og havde ladet sig indrullere i optoget pr. tilfælde.\nDenne del af kajen ved Nordre Toldbod plejede at være helt ledig, men nu stod Swinoujscie-færgen Pomerania, der går for at have Østersøens laveste priser, med motoren i tomgang og skæmmede havneudsigten.\nKlokken var vel 15.05, da en lille båd tørnede ud fra Dannebrog og satte stik mod kajen.\nDronningen viste sig at være den eneste ombordværende fra familien, som vi kender så godt. Ingen Frederik, ingen foxterrier, ingen Henrik. Idet hun under jubelråb og applaus trådte tørskoet i land, modtog hun en lille stringent buket af en herre i semi-militært sømandskluns. Herefter gik hun med raske skridt i retning af bilen, mens hun vinkede til højre og venstre.\nFolk, der følger lidt med, kunne ikke undgå at bemærke, at Dronning Margrethe var iført den selvsamme mørkeblå, dobbeltradede spadseredragt med guldknapper og hvid krave, som hun havde på ved ferniseringen i Odense i weekenden.\nEkstra BladetKroneZoologisk Museum


Sambafodbold: Pres på Atlético i Sydamerikas fornemste klubturnering\nPres på Atlético i Sydamerikas fornemste klubturnering\nAtlético-MG har det ikke godt med Atlas i dette års Copa Libertadores. 'O Galo' (Hanen) led onsdag aften sit andet 1-0 nederlag til mexicanerne i gruppespillet, og dermed er de brasilianske pokalmestre tvunget til at vinde sin sidste puljekamp mod chilenske Colo-Colo med 2-0 for at sikre sig adgang til 1/8-finalerne i Sydamerikas fornemste klubturnering.\nArturo Gonzáles blev matchvinder, da han med 6 min. til pausen brød igennem gæsternes forsvar og sikkert udplacerede en ellers godt spillende Victor i Atlético-målet. 'O Galo' havde et par gode tilbud ved Carlos, men U21-landsholdsangriberen manglede den sidste coolness i de afgørende situationer.\nI den anden puljekamp leverede Santa Fe en overbevisende indsats med en 3-0 sejr ude over Colo-Colo. Colombianerne overtager dermed 1. pladsen i puljen med 9 points for 5 kampe. Colo-Colo på 2. pladsen har samme pointantal, mens Atlético og Atlas begge er noteret for 6 points. Alt er dermed åbent inden den sidste spillerunde torsdag den 23. april.\nSe målet fra Atlas - Atlético-MG\n1 Santa Fe (COL) 9 5 3 0 2 7 4 3 60\n2 Colo-Colo (CHI) 9 5 3 0 2 8 7 1 60\n3 Atlético-MG (BRA) 6 5 2 0 3 3 4 -1 40\n4 Atlas (MEX) 6 5 2 0 3 3 6 -3 40\nIndsendt af Peter Arnholdt kl. 13.28


Smallegade 1, kl. , Frederiksberg | DinGeo.dk – DinGeo.dk\nSmallegade 1, kl.\nSmallegade 1, kl., 2000 Frederiksberg\nDinGeo har samlet informationer på Smallegade 1, kl. i én detaljeret boligrapport.\nLuftfoto af Smallegade 1, kl., 2000 Frederiksberg fra foråret 2018. Matriklen er markeret med den grønne polygon og adressens koordinater (55.6784°N, 12.5321°E) er den lille grønne cirkel.\nKøb en detaljeret rapport om Smallegade 1, kl., 2000 Frederiksberg og dens opland, så du er klædt på til bolighandlen for kun 399,-.\nSundhed — Smallegade 1, kl., 2000 Frederiksberg\nSmallegade 1, kl., 2000 Frederiksberg er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nSmallegade 1, kl., 2000 Frederiksberg ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Smallegade 1, kl., 2000 Frederiksberg er Moræneler (Se Geologi og Geoteknik), der frigiver Radon og dermed øger risiko for Radon i boligen.\nSmallegade 1, kl., 2000 Frederiksberg er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Smallegade 1, kl., 2000 Frederiksberg.\nDer er registreret mistanke om jordforurening på Smallegade 1, kl., 2000 Frederiksberg. Ifølge de senest tilgængelige oplysninger fra Miljøstyrelsen og Regionen er grunden ikke undersøgt. Men myndighederne har kendskab til aktivitet på grunden, der i visse tilfælde kan forårsage jordforurening og derfor er den registreret. Langt de fleste V1-registrerede grunde frikendes for jordforurening, når de undersøges nærmere. Typisk finder regionerne jordforurening på ca. en tredjedel af de V1-registrerede grunde. Vil du vide mere er det en god ide at kontakte Region Hovedstaden og spørge nærmere - Grunden er registreret med lokalitetsnummer: 147-00301.\nDer er desuden indenfor en radius på ca. 500 meter fra adressen registreret 32 jordforureninger. Af disse er 23 egentlige jordforureninger (type V2), mens 9 er mulige forureninger der ikke endnu er undersøgt (type V1).\nKortet ovenfor viser jordforureningerne i området omkring matriklen 4a-Frederiksberg, der hører til Smallegade 1, kl., 2000 Frederiksberg (matriklen er markeret med med grøn). De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Smallegade 1, kl., 2000 Frederiksberg. Tryk på knappen og en PDF-fil vil blive dannet via Danmarks Miljøportal.\nDer er middelhøj luftforurening på Smallegade 1, kl., 2000 Frederiksberg.\nDer er trafikstøj på adressen Smallegade 1, kl., 2000 Frederiksberg. Støjen er vurderet at være 65-70 dB. Det er et støjniveau, der svarer til støjen fra en emhætte.\n- Se støjkort på Smallegade 1, kl., 2000 Frederiksberg -\nKortet viser trafikstøj i området omkring Smallegade 1, kl., 2000 Frederiksberg. - Åbn stort kort\nNedenstående tabel viser trafikstøj i 1.5 meters højde på Smallegade 1, kl., 2000 Frederiksberg om dagen:\nDrikkevand på adressen Smallegade 1, kl., 2000 Frederiksberg har hårdhed: over 30. Det betyder at vandet er klassificeret som særdeles hårdt og det hårdeste (mest kalkholdige) vand man finder i Danmark. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Smallegade 1, kl., 2000 Frederiksberg\nDer kan være risiko for oversvømmelse ved kraftig regn og/eller regulære skybrud på adressen Smallegade 1, kl., 2000 Frederiksberg.\nSmallegade 1, kl., 2000 Frederiksberg ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisikoen for oversvømmelse ved skybrud afhænger i høj grad af en boligs placering i terrænet. Kortet ovenfor viser lavninger (markeret med blå) udregnet fra Danmarks Højdemodel. Sorte trekanter er nedløbsriste. Matriklen der hører til Smallegade 1, kl., 2000 Frederiksberg er markeret med med grøn. De Blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Smallegade 1, kl., 2000 Frederiksberg er 50 procent. Det betyder, at ca. 50 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en lav hydraulisk ledningsevne på 50 - 100 mm/dag i området omkring Smallegade 1, kl., 2000 Frederiksberg. Selv i ubebyggede områder vil regnvand derfor blive på overfladen og kun meget langsomt trænge ned i jorden.\nSmallegade 1, kl., 2000 Frederiksberg ligger i et område hvor grundvand kan udgøre et problem*.\nSmallegade 1, kl., 2000 Frederiksberg er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Smallegade 1, kl., 2000 Frederiksberg. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nSmallegade 1, kl., 2000 Frederiksberg ligger i en højde på 11.8 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 700 cm over det nuværende gennemsnitlige havniveau. Push-pin markøren angiver adressen Smallegade 1, kl., 2000 Frederiksberg. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Smallegade 1, kl., 2000 Frederiksberg\nVi kunne ikke finde BBR oplysninger på Smallegade 1, kl., 2000 Frederiksberg.\nVi kunne ikke finde energimærke på Smallegade 1, kl., 2000 Frederiksberg. Det kan skyldes at ejendommen ikke endnu er energimærket, eller, at det tidligere energimærke ikke længere er gyldigt.\nSmallegade 1, kl., 2000 Frederiksberg modtager fjernvarme fra Frederiksberg Fjernvarme A/S\nLokalområdet — Smallegade 1, kl., 2000 Frederiksberg\nBeboerne i området omkring Smallegade 1, kl., 2000 Frederiksberg er af typen Hjerterum\nSmallegade 1, kl. hører til afstemningsområdet 11. Kreds, Rådhuset hvor der er 9.818 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Smallegade 1, kl., 2000 Frederiksberg at være lav.\nI perioden fra første kvartal 2016 og frem til og med andet kvartal 2018 er der anmeldt 304 indbrud i et område på en kvadratkilometer omkring Smallegade 1, kl. . Indenfor 1km2-kvadratcellen er der 10872 adresser. Omregnet betyder det at der i perioden årligt har været hvad der svarer til 11.18 indbrud per 1000 adresser. Det giver en estimeret indbrudsrisiko på 1.12 pct.\nSmallegade 1, kl. hører under skoledistriktet Skolen på Nyelandsvej. I skoledistriktet er der én folkeskole, nemlig Skolen på Nyelandsvej.\nDer er begrænsede bredbåndsmuligheder på Smallegade 1, kl., 2000 Frederiksberg, men kun via kobbernet.\nSe fibernet dækningsgrad omkring Smallegade 1, kl.\nDer er begrænset 4G mobildækning på Smallegade 1, kl. med vejledende downloadhastighed op til 30 - 50 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Smallegade 1, kl. er dækningen for de tre netværk:\nSe 4G-dækningskort på Smallegade 1, kl.\nAnbefalet bredbånd på Smallegade 1, kl.\nBaseret på pris, hastighed, popularitet og kundetilfredshed anbefaler vi Hiper 100/10 Mbit/s (Telefonstik) » på Smallegade 1, kl. .\nFind andre tilbud og meget mere information om internet, og mobildækning på Smallegade 1, kl., 2000 Frederiksberg her.\nAnbefalet Mobilt Bredbånd på Smallegade 1, kl.\nBaseret på pris, hastighed, popularitet og kundetilfredshed anbefaler vi CBB (Mobilt bredbånd) 75 GB + Trådløs » på Smallegade 1, kl. .\nJordarten under Smallegade 1, kl., 2000 Frederiksberg er Moræneler.\nBestil en detaljeret undergrundsrapport for Smallegade 1, kl., 2000 Frederiksberg. Rapporten er udarbejdet af den rådgivende ingeniørvirksomhed Geo, der er Danmarks førende eksperter inden for jord og vand. Normalpris: 799,-\nGeologiske boringer i nærheden af Smallegade 1, kl.\nTabellen nedenfor lister de 10 nærmeste boringer sorteret efter afstand fra Smallegade 1, kl. .\nHvor langt er der fra Smallegade 1, kl.\nDu overvåger alllerede Smallegade 1, kl., 2000 Frederiksberg.


Fem anbefalinger, en behandlingsvejledning og en protokol Fem anbefalinger, en behandlingsvejledning og en protokol\nFem anbefalinger og en behandlingsvejledning\nFem anbefalinger, en behandlingsvejledning og en protokol\nEfter det 55. rådsmøde kommer Rådet med 5 nye anbefalinger, en behandlingsvejledning og en protokol\nIdebenon til behandling af Lebers hereditære opticus-neuropati\nMedicinrådet anbefaler ikke idebenon til patienter med Lebers hereditære opticus-neuropati (LHON), fordi Medicinrådet ikke finder det sandsynligt, at idebenon forbedrer patienternes synsstyrke. Da idebenon ikke har nogen klinisk effekt, er omkostningerne forbundet med behandlingen ikke relevante for Medicinrådets anbefaling. Anbefalingen gælder både patienter med udvidet og begrænset synstab.\nBrigatinib til førstelinjebehandling af uhelbredelig ALK-positiv ikke-småcellet lungekræft\nMedicinrådet anbefaler brigatinib som mulig førstelinjebehandling af patienter med uhelbredelig ALK-positiv ikke-småcellet lungekræft, fordi Medicinrådet finder det sandsynligt, at brigatinib er lige så godt som alectinib. Det er det lægemiddel, patienterne bliver behandlet med i dag. Medicinrådet har vurderet, at brigatinib og alectinib foreløbigt kan betragtes som ligestillede, og anbefaler regionerne at benytte det lægemiddel, der er forbundet med de laveste omkostninger.\nCabotegravir/rilpivirin til behandling af hiv-1-infektion\nMedicinrådet anbefaler ikke cabotegravir/rilpivirin som injektionsbehandling hver anden måned til behandling af hiv-1-infektion. Medicinrådet anbefaler ikke cabotegravir/rilpivirin fordi:\nlægemidlet ikke er bedre end den behandling, man bruger i dag. Injektionsbehandlingen kan være en fordel for de patienter, som oplever udfordringer med den daglige tabletbehandling, men er også forbundet med lidt flere bivirkninger. Samtidig koster det mere. Derfor bliver sundhedsvæsenets omkostninger til lægemidlet for høje.\nAfamelanotid til behandling af erytropoietisk protoporfyri\nMedicinrådet anbefaler ikke afamelanotid til patienter med erytropoietisk protoporfyri, fordi data ikke er gode nok til, at Medicinrådet kan udtale sig sikkert om størrelsen af effekten af behandlingen. Afamelanotid ser ud til at kunne være en bedre behandling end ingen aktiv behandling, men prisen er for høj set i forhold til usikkerheden om effekten.\nPegvaliase til behandling af fenylketonuri\nMedicinrådet anbefaler ikke pegvaliase til patienter fra 16 år med fenylketonuri. Medicinrådet anbefaler ikke pegvaliase, fordi:\ndata ikke er gode nok til, at Medicinrådet kan udtale sig sikkert om lægemidlet. Pegvaliase ser ud til at være en bedre behandling end den behandling, man anvender i dag, men der er også væsentlige bivirkninger. Medicinrådet finder, at prisen er for høj set i forhold til usikkerheden om den dokumenterede effekt.\nBehandlingsvejledning behandlingsvejledning vedrørende biologiske og målrettede syntetiske lægemidler til behandling af Crohns sygdom.\nMedicinrådet har godkendt protokollen for behandlingsvejledningen til arveligt angioødem.\nLægemiddelvirksomheder har mulighed for at bidrage med litteratur fra den 28. april til den 14. maj.\nInvitation til indsendelse af litteratur vedrørende arveligt angioødem\nSkema til indsendelse af litteratur vedrørende arveligt angioødem.


Systemadministrator med fokus på compliance, Novo Nordisk A/S | it-jobbank\nSystemadministrator med fokus på compliance\nHar du lyst til at arbejde med aseptisk produktion hos verdens førende insulinproducent? Brænder du for at hæve complianceniveauet samt udføre IT-relateret problemløsning, som får vores produktion til at køre optimalt igen? Kan du se dig selv i et spændende job, hvor to dage sjældent er ens? Så er jobbet som systemadministrator måske din næste udfordring.\nI vores afdeling, Aseptic Pilot Plant (APP), er vi ca. 70 medarbejdere, som tilsammen udgør en pilotfacilitet, der opskalerer processer og producerer nye lægemidler til kliniske studier. Til dagligt vil du arbejde tæt sammen med både operatører, mekanikere, teknikere, scientists og andre, som arbejder målrettet mod at levere de ønskede produkter til kunderne og udviklingsprojekterne i rette kvalitet til rette tid.\nAseptic Pilot Plant omfatter procesområder som vask & sterilisation, præparation, påfyldning, frysetørring, inspektion, forsyning, miljø, rengøring, vedligehold og kalibrering. Vi er med andre ord et team med stor faglig spændvidde, hvor du vil være den ene af to IT-medarbejdere.\nVi har 20 systemer og udstyr, som understøtter produktionen i vores pilotanlæg, og vi er garant for, at systemerne altid er i valideret stand og kører, så hurtig og effektiv fejlfinding kan finde sted. Systemerne, som vi bruger, er for eksempel iFix, SAP, SCADA og VMware.\nSom systemadministrator skal du være med til at sikre, at vores automatik og IT-tekniske del af faciliteten altid er vedligeholdt og i compliance, samt højne vores complianceniveau generelt. Dine specifikke opgaver vil spænde vidt, men vil bl.a. indebære at holde dokumenter som backup- og vedligeholdelsesplaner samt kvalificeringsdokumenter opdaterede. Der vil for en erfaren kandidat være mulighed for at få system manager ansvar for nogle systemer og dermed indgå i et IT-complianceprojekt, hvor vi arbejder med at hæve complianceniveaet på alle vores systemer. Årligt vil du også skulle udarbejde brugerreview, konfigurationsreview og årsrapporter.\nSom systemadministrator i APP-supportteamet vil du få ansvar for alle former for IT-opgaver såsom afvigelseshåndtering og ændringssager samt kvalificering af diverse anlæg og systemer. Du arbejder tæt sammen med system managers i andre afdelinger og er herigennem med til at sikre vidensdeling på tværs i Novo Nordisk. Jobbet kan til tider indebære tilkald udenfor normal arbejdstid, hvis der opstår akutte udfordringer med enten systemer, brugeradgange eller alarmer.\nHos os kan vi tilbyde dig et udfordrende og innovativt miljø med gode muligheder for en arbejdsdag med forskellige opgaver og udvikling af dine faglige og personlige kompetencer.\nDu besidder flere års erfaring fra lignende stilling, og du har mod på at arbejde i et blandet team med primær fokus på IT i hele faciliteten. Du har før arbejdet med LEAN, og det falder dig naturligt at fejlsøge systematisk, når noget ikke kører, som det skal. Du har en relevant uddannelse som automatikingeniør eller lignende, og det er en fordel, hvis du tidligere har arbejdet med opgaver som kvalificering, ændringssager og afvigelser.\nSom person tør du tage initiativ til at drive og koordinere facilitetens forskellige processer. Det falder dig naturligt at tage ansvar og sætte retning for dig selv og dine kolleger i dit daglige arbejde. Du arbejder struktureret med problemløsning og samarbejder godt med kolleger og stakeholders på alle organisatoriske niveauer.\nVi lægger stor vægt på altid at udvikle teamet, hvor samarbejde og troværdighed er i fokus.\nVil du vide mere om stillingen, så kontakt Lasse Andreasen på telefon +45 3075 6254 eller Jeanette Hejli Sørensen på telefon +45 3075 2412.